“Дан йырлайым һиңә, Башҡортостан”

 шиғыр һөйләүселәр бәйгеһе положениеһы

 Баймаҡ биләмә-ара үҙәк китапханаһы Башҡортостандың 100 йыллыҡ юбилейына ҡарата “Дан йырлайым һиңә, Башҡортостан” исемле район шиғыр һөйләүселәр бәйгеһе иғлан итә.

Бәйгенең маҡсаты:

1. Яҡташ шағирҙарыбыҙҙың тормош юлына һәм ижадына ҡарата ҡыҙыҡһыныу уятыу, уларҙың ижад емештәрен киңерәк пропагандалау.

2. Йәш быуында тыуған еребеҙгә, Башҡортостанға ҡарата һөйөү тәрбиәләү, уҡыусыларҙың ижади һәләттәрен асыу.

Бәйге шарттары:

1. Бәйге ике турҙа үтә. Тәүгеһе – ауыл китапханаларында, мәктәптәрҙә, икенсе тур- район бәйгеһе- 20 март үҙәк китапханала ойоштороласаҡ.
2. Район бәйгеһендә 1 тур еңеүселәре ҡатнаша ( һәр ауылдан, мәктәптән 1 ҡатнашыусы)

 3. Бәйге урта һәм өлкән класс уҡыусылары араһында үткәрелә.

 4. Ҡатнашыусыларҙың сығышы ике төркөмгә бүлеп баһаланасаҡ. ( 6-9 кластар, 10- 11 кластар)

 5. Сығыш яһаусыларға яҡташ шағирҙарыбыҙҙың Башҡортостанға, тыуған яғыбыҙға арналған шиғырҙарын яттан, тасуири һөйләү мотлаҡ.

 6. Бәйгелә ҡатнашыусы тураһында үҙәк китапханаға 1 көн алдан мәғлүмәт

( ФИО, класы, ятланасаҡ шиғырҙың авторы һәм исеме) бирелергә тейеш.

 Башлана 10.00 сәғәттә